কয়লামন্ত্রক
বর্ষশেষ পর্যালোচনা ২০২০ - কয়লা মন্ত্রক
নয়াদিল্লি, ৩১ ডিসেম্বর, ২০২০
বর্তমানে ভারতে কয়লা উৎপাদনের পরিমাণ ৭২৯ মিলিয়ন টন। তবে এটা ঘটনা যে, অভ্যন্তরীণ উৎপাদন দিয়ে দেশের চাহিদা মেটানো সম্ভব নয়। তাই, ভারতকে গত বছর ২৪৭ মিলিয়ন টন কয়লা আমদানি করতে হয়েছে এবং এই খাতে ব্যয় হয়েছে ১ লক্ষ ৫৮ হাজার কোটি টাকা। বিশ্বের দ্বিতীয় বৃহত্তম কয়লা উৎপাদক হওয়া সত্ত্বেও কয়লা সঞ্চিত ভান্ডারের দিক থেকে ভারত বিশ্বের পঞ্চম বৃহত্তম। দেশে যে পরিমাণ কয়লার ভান্ডার সঞ্চিত রয়েছে, তা দিয়ে আরও এক শতাব্দী চাহিদা মেটানো সম্ভব। এই কারণেই দেশের চাহিদা মেটাতে অতিরিক্ত পরিমাণে কয়লা উত্তোলন সম্ভব নয়।
দেশের উন্নয়নে আগ্রহী এলাকাগুলিতে দ্রুত আর্থিক অগ্রগতির সুবিধা পৌঁছে দিতে কেন্দ্রীয় সরকার আগ্রহী। ভারতের রাজ্যগুলি সম্পদে সমৃদ্ধ। তাই, এই সম্পদের সুদক্ষ ব্যবহার উন্নয়নের দিক থেকে অত্যন্ত জরুরি। কয়লা খনিগুলির বাণিজ্যিক নিলামের পাশাপাশি, কেন্দ্রীয় সরকার চাহিদা ও যোগানের মধ্যে ঘাটতি মেটাতে প্রয়োজনীয় উদ্যোগ নিয়েছে। চাহিদা ও ঘাটতির মধ্যে ফারাক মেটাতে সরকারের উদ্যোগগুলির ফলে ব্যাপক কর্মসংস্থানের সৃষ্টি হয়। এমনকি, আমদানি থেকে ব্যয়ের পরিমাণ প্রায় ২০ - ৩০ হাজার কোটি টাকা বার্ষিক কমবে।
কয়লা ক্ষেত্রে উদারীকরণের লক্ষ্যে সরকার গত বছর জুন মাসে নীতি আয়োগের ভাইস চেয়ারম্যানের নেতৃত্বে একটি উচ্চ স্তরীয় কমিটি গঠন করে। এই কমিটি কয়লা ব্লক বন্টন এবং সম্পদের সুদক্ষ ব্যবহারে একাধিক গুরুত্বপূর্ণ প্রস্তাব দেয়। সেই অনুসারে, সরকার প্রস্তাবগুলি গ্রহণ করে তাতে কিছু সংশোধন করেছে। চলতি বছরেই নিলাম ও মূল্যায়ন প্রক্রিয়ায় সংশোধন করেছে।সেই অনুযায়ী, সিদ্ধান্ত হয়েছে কয়লা ব্লকগুলির কোনও রকম বিক্রি বা নিষেধাজ্ঞা ছাড়াই সেগুলি ব্যবহারের জন্য নিলামে অংশগ্রহণকারী মনোনীতদের হাতে তুলে দেওয়া হবে।
সরকার আমদানির বিকল্প হিসাবে ভিন্নতর পন্থা গ্রহণে সর্বোচ্চ অগ্রাধিকার দিচ্ছে। এই লক্ষ্যে একটি আন্তঃমন্ত্রক কমিটি গঠন করা হয়েছে। আত্মনির্ভর ভারতের উদ্দেশ্য পূরণে মন্ত্রক সংশ্লিষ্ট সকল পক্ষের সঙ্গে আমদানির বিকল্প পন্থা প্রণয়নে কাজ করে চলেছে।
কয়লা ক্ষেত্রে সম্প্রসারণের লক্ষ্যে সরকার ১ বিলিয়ন টন কয়লা উৎপাদনের পরিকল্পনা নিয়েছে। এর ফলে, আমদানির পরিমাণ তুলনামূলক অনেক কমবে। এছাড়াও, রাষ্ট্রায়ত্ত কোল ইন্ডিয়া লিমিটেড ২০২৩-২৪ এর মধ্যে ১ বিলিয়ন টন কয়লা উৎপাদনের লক্ষ্যমাত্রা স্থির করেছে।
কয়লা খনি বা ব্লকগুলির সঙ্গে যোগাযোগ ব্যবস্থার উন্নতিতে প্রচলিত পরিবহণের পাশাপাশি, বিকল্প পন্থা গ্রহণ করা হচ্ছে। এই লক্ষ্যে কয়লা সংস্থাগুলি সড়কপথে কয়লা পরিবহণের পরিবর্তে রেলপথে পরিবহণের চিন্তাভাবনা করছে।
কয়লা মন্ত্রক দুটি রাষ্ট্রায়ত্ত সংস্থা - কোল ইন্ডিয়া লিমিটেড  এবং এনএলসি ইন্ডিয়া লিমিটেডের সহযোগী সংস্থাগুলির মধ্যে যৌথ উদ্যোগ গড়ে তুলে অভ্যন্তরীণ কয়লা উৎপাদনের পরিমাণ আরও বাড়ানোর সিদ্ধান্ত নিয়েছে। এছাড়াও, কয়লা সংস্থাগুলি বিপণনের বিকল্প পদ্ধতি গ্রহণ করছে, যাতে দূষণমুক্ত কয়লা প্রযুক্তির প্রয়োগ আরও বাড়ানো যায়।
পরিবেশ সুরক্ষায় ভারতের অঙ্গীকারের অঙ্গ হিসাবে কয়লা ক্ষেত্রে একাধিক সংস্কারমূলক উদ্যোগ গ্রহণ করা হয়েছে। এই লক্ষ্যে কয়লা খনিগুলিতে শায়িত মিথেন গ্যাস উত্তোলনের পরিকল্পনা করেছে। প্রাকৃতিক গ্যাসের এক অচিরাচরিত উৎস হিসাবে মিথেন গ্যাসের ব্যবহারের বিপুল সম্ভাবনা রয়েছে। ভারত বিশ্বের পঞ্চম বৃহত্তম এ ধরনের গ্যাস উৎপাদক দেশ হয়ে উঠতে পারে। ইতিমধ্যেই রানীগঞ্জ কয়লা খনি এলাকায় মিথেন গ্যাস উত্তোলনের সম্ভাবনা খতিয়ে দেখতে একটি প্রতিবেদন তৈরি করা হচ্ছে।
ডানকুনিতে কয়লার গ্যাসিভূতকরণ থেকে মিথানল প্ল্যান্ট তৈরি করা হচ্ছে। এই খাতে ৫ হাজার ৮০০ কোটি টাকা বিনিয়োগ করা হবে।
কয়লা খনি-ভিত্তিক পর্যটনের মাধ্যমে কয়লা উত্তোলনে বেসরকারি ক্ষেত্রের অংশগ্রহণ বাড়াতে দুটি মেগা ইকো প্রোজেক্টের উদ্বোধন হয়েছে। এছাড়াও, আরও ৩টি এ ধরনের প্রকল্পের শিলান্যাস করা হয়েছে। ২০২১-২২ সালের মধ্যে ৪টি ইকো পার্কের নির্মাণ কাজ শেশ হবে বলে মনে করা হচ্ছে। এছাড়াও, আরও দুটি ইকো পার্কের কাজ ২০২২-২৩ এবং ২০২৩-২৪ এর মধ্যে শেষ হবে বলে মনে করা হচ্ছে।